《题王龟龄詹事祠堂》
宋代·王秬

当时孤论偶相同，终始知心每愧公。
才见安车延绮季，遽嗟石室祀文翁。
百年公议分明在，一饷纷华究竟空。
白发旧交衰甚矣，尚能留面对高风。

作者简介：王秬（?—1173），字嘉叟，原籍中山曲阳（今属河北），徙居泉南（今福建泉州），王安中孙。绍兴十九年，以宣教郎十办诸军审计司（《建炎以来系年要录》卷一五九）。二十五年，为淮南转运判官（同上书历知江、抚二州（同上书卷一八五）。九年卒（陆游《闻王嘉叟讣报有作》）。著有《复斋诗集》十五卷（同上书），又有《复斋制表》二卷（《直斋书录解题》卷一八），均已佚。《全宋诗》卷二O四六录其诗五首。《全宋文》卷四八九五收有其文。事迹见魏了翁《王侍郎秬复斋诗集序》（《鹤山集旁卷五四）、《宋诗纪事》卷五一。